open-index/open-wikipedia-markdown huggingface dataset:
Pavol Žiška

ThDr. **Pavol Žiška** alebo **Pavol Žižka** (* 1. jún 1879, Skalica† 17. september 1947, tamtiež) bol slovenský rímskokatolícky kňaz, pedagóg, teológ, spisovateľ a politik Československej strany ľudovej v prvej polovici 20. storočia. 

## Životopis
Pavol Žiška sa narodil do roľníckej rodiny. V rodnej Skalici navštevoval ľudovú školu. Gymnaziálne štúdiá absolvoval v Skalici, Ostrihome a v Trnave. Vydal sa na kňazskú dráhu. Študoval teológiu na Pázmáneu vo Viedni. Tam bol aj v roku 1903 vysvätený za kňaza. V roku 1905 dosiahol doktorát teológie.

Po štúdiách začínal ako kaplán v Mojmírovciach, odkiaľ prešiel do Topoľčian a neskôr do Dolnej Stredy nad Váhom. Pre svoje proslovenské postoje sa ho uhorská cirkevná vrchnosť rozhodla preložiť do maďarského prostredia a preto od roku 1906 pôsobil vo farnosti Svätý Ondrej (pri Budapešti) a od roku 1914 v samotnej Budapešti. Po zmene spoločenských pomerov sa v roku 1918 stal profesorom náboženstva a vicerektorom biskupského semináru sv. Cyrila a Metoda v Trnave.

Tak ako na začiatku 20. storočia sa činil v prospech slovenskej veci a spolupracoval s viacerými slovenskými národovcami (Milan Ivanka, Martin Kollár a pod.), aj po vzniku Česko - Slovenska vstúpil do politiky. Spočiatku bol členom Slovenskej národnej strany. Spolupracoval aj s Andrejom Hlinkom a bol členom Slovenskej ľudovej strany.  Zasadal vo výkonom výbore slovenskej kňazskej rady a bol podpredsedom Slovenskej národnej rady v Budapešti. Svoje organizačné schopnosti a široký rozhľad uplatnil v rokoch 1919 - 1920, keď pôsobil ako hlavný redaktor Katolíckych novín. Zakladal aj Spolok profesorov Slovákov, ktorých bolo po vzniku nového štátu veľmi málo.

S politikou Andreja Hlinku sa postupne rozišiel a začal kritizovať ľudácku koncepciu autonómie Slovenska. V roku 1925 spolu s Martinom Mičurom, Andrejom Cvninčekom a Karolom Antonom Medveckým zakladá slovenskú pobočku Československej strany lidovej. Stranu počas dvoch volebných období v rokoch 1929 - 1939 zastupoval ako jediný slovenský senátor v Národnom zhromaždení. V závere roku 1938, v čase napätej vnútropolitickej i zahraničnopolitickej situácie, spolu s ostatnými slovenskými zástupcami centralistických politických strán vstúpil do spoločného senátorského klubu HSĽS. Následne sa verejného života stiahol.

## Referencie


Kategória:Slovenskí kňazi
Kategória:Slovenskí teológovia
Kategória:Slovenskí politici
Kategória:Senátori Národného zhromaždenia (Česko-Slovensko, 1920 – 1939)
Kategória:Politici SNS (historickej)
Kategória:Politici HSĽS
Kategória:Osobnosti zo Skalice
Kategória:Členovia Krajinského zastupiteľstva Slovenskej krajiny
...o tebe

***...o tebe*** je názov štvrtého štúdiového albumu Petra Cmorika. Tento album v roku 2013 spevák vydal cez vlastné hudobné vydavateľstvo Cmoro, s.r.o..

Tento album je prvým, ktorý Peter Cmorik produkoval pod vlastným hudobným vydavateľstvom. Hudbu si napísal zväčša sám, texty sú od viacerých autorov: od Miroslavy Vorobjevovej, Vlada Krausza, či od Jany Kirschner, ktorá sa skladateľsky podieľala ako autorka hudby na dvoch piesňach. Na rozdiel od predošlých albumov sa na nahrávaní albumu podieľalo viacero rôznych hudobníkov, ktorí spolupracovali aj na jeho produkcii.

Na albume sa nachádzajú skladby „Premýšľam nad tebou“, „Každá minúta“, či „Kam som rozum dal“. V závere je hudobný bonus, Vianočná pieseň „Len tento deň“, naspievaná s priateľkou Mirkou Partlovou.https://www.martinus.sk/?uItem=161704

## Zoznam skladieb

## Referencie

Kategória:Hudobné albumy z 2013
Kategória:Albumy Petra Cmorika
Moon Knight (seriál)

***Moon Knight*** je americký televízny seriál, natočený na motívy komiksov od vydavateľstva Marvel Comics. Autorom seriálu, ktorý je súčasťou fiktívneho sveta Marvel Cinematic Universe, je Jeremy Slater. Režisérom seriálu je Mohamed Diab. 

Objednávku seriálu oznámili spoločnosti The Walt Disney Company a Marvel Studios v auguste 2019. Natáčanie seriálu sa začalo v apríli a skončilo sa v októbri 2021. Seriál bol uvedený na streamovacej platforme Disney+ 30. marca 2022. Seriál mal slovenskú premiéru 14. júna 2022. Seriál *Moon Knight* je v poradí šiestym seriálom v MCU a je súčasťou 4. fázy Marvel Cinematic Universe a Mnohovesmírnej ságy.

## Obsadenie
* Oscar Isaac ako Marc Spector / Moon Knight, Steven Grant / Mr. Knight a Jake Lockley
* May Calamawyová ako Layla El-Faoulyová / Scarlet Scarab
* Karim El Hakim a F. Murray Abraham ako Egypstký Boh Khonshu
* Ethan Hawke ako Arthur Harrow
* Gaspard Ulliel ako Anton Mogart / Midnight Man
* Sofia Danuová a Saba Mubaraková ako  Bohyňa Ammit
* Lucy Thackerayová ako Donna
* Antonia Salibová ako Bohyňa Tveret
* Khalid Abdalla ako Selim
* Ann Akinjirinová ako Bobbi Kennedyová
* David Ganly ako Billy Fitzgerald
* Rey Lucas ako Elias Spector
* Fernanda Andradeová ako Wendy Spectorová

## Dej
Marc Spector, ktorý trpí disociatívnou poruchou identity, je vtiahnutý do smrtiacej vojny bohov so svojimi viacerými identitami.

Dej seriálu sa odohráva po seriáli Hawkeye a pred seriálom Ms. Marvel.

## Natáčanie
Natáčanie sa malo začať v marci 2021 a koncom apríla 2021 bolo potvrdené, že natáčanie prebieha v Maďarsku. Seriál bol natočený pod pracovným názvom *Good Faith*. Natáčalo sa aj v Jordánsku, Slovinsku a USA. Posledná klapka padla 14. októbra v Budapešti.

## Epizódy

## Referencie

## Externé odkazy
*
*
* https://www.marvel.com/tv-shows/moon-knight/1

## Zdroj

Kategória:Televízne seriály USA
Kategória:Televízne seriály Disney+
Kategória:Televízne seriály Marvel Cinematic Universe
Kategória:Televízne seriály z roku 2022
Ms. Marvel (seriál)

***Ms. Marvel*** je americký televízny seriál, natočený na motívy komiksov od vydavateľstva Marvel Comics. Autorom seriálu, ktorý je súčasťou fiktívneho sveta Marvel Cinematic Universe, je Bisha K. Aliová.

Objednávku seriálu oznámili spoločnosti The Walt Disney Company a Marvel Studios v auguste 2019. V septembri 2020 bola do hlavnej úlohy obsadená Iman Vellaniová. Natáčanie seriálu sa začalo v novembri 2020 a skončilo sa v máji 2021. Seriál bol uvedený na streamovacej platforme Disney+ 8. júna 2022. Seriál mal slovenskú premiéru 14. júna 2022. Seriál *Ms. Marvel* je v poradí siedmym seriálom v MCU a je súčasťou 4. fázy Marvel Cinematic Universe a Mnohovesmírnej ságy. 

## Obsadenie
* Iman Vellaniová ako Kamala Khanová / Ms. Marvel:
16-ročná študentka z Jersey City, ktorá získa schopnosť využívať kozmickú energiu a vytvárať pevné svetelné konštrukcie z magického náramku a stane sa mutantkou.
* Matt Lintz ako Bruno Carrelli: Najlepší kamarát Kamaly
* Yasmeen Fletcherová ako Nakia Bahadirová:
Blízka kamarátka Kamaly,
* Zenobia Shroffová ako Muneeba Khanová:
Matka Kamaly a Yusufova manželka.
* Mohan Kapur ako Yusuf Khan: Otec Kamaly a manžel Muneeby
* Saagar Shaikh ako Aamir Khan: Starší brat Kamaly.
* Samina Ahmad ako Sana:
Kamalina stará mama žijúca v Pakistane.
* Laurel Marsdenová ako Zoe Zimmerová:
Najpopulárnejšie dievča na Kamalinej strednej škole, ktorá je verejne známa influencerka.
* Rish Shah ako Kamran:
Populárny chlapec, ktorý sa páčil Kamale.
* Nimra Bucha ako Najma:
Kamranova matka, ktorá je vodkyňa skupiny Djinnov, ktorý sa snažia vrátiť do svojej domovskej dimenzie Noor po tom, čo boli vyhnaní na Zem.
* Mehwish Hayat ako Aisha:
Kamalina prastará mama pôvodná členka Clandestines a pôvodná majiteľka magických náramkov.
* Farhan Akhtar ako Waleed: 
Vodca tajnej skupiny Red Daggers.
* Aramis Knight ako Kareem / Red Dagger:
Vysokopostavený člen tajnej skupiny Red Daggers, zručný a schopný bojovník.

Ďalej sa objavili Arian Moayed a Alysia Reiner ako P. Cleary a Sadie Deever, agenti pre likvidáciu škôd.  Fawad Khan sa objavil ako Hasan Kamalin prastarý otec. V medzititulkovej scéne sa v cameo úlohe objavila Brie Larsonová ako Carol Danversová / Captain Marvel.

## Dej
Kamala Khanová, fanúšička Avengerov, najmä Carol Danversovej, sa snaží zapadnúť, kým nezíska svoje vlastné schopnosti.

Dej seriálu sa odohráva po seriáli Moon Knight.

*Ms. Marvel* bude pokračovať vo filme *Marvels* (2023), v ktorom si zahrá Vellaniová.

## Natáčanie
Natáčanie sa začalo začiatkom novembra 2020 v štúdiu Trilith Studios v Atlante. Režisérom epizód seriálu boli Adil El Arbi a Bilall Fallah, Sharmeen Obaid-Chinoyová a Meera Menonová. Natáčalo sa aj v New Jersey. Posledná klapka padla začiatkom mája 2021 v Thajsku.

## Epizódy

## Referencie

## Externé odkazy
* https://www.csfd.sk/film/844723-ms-marvel/prehlad/
* https://www.imdb.com/title/tt10857164/
* https://www.marvel.com/tv-shows/ms-marvel/1
* https://marvel.fandom.com/wiki/Kamala_Khan_(Earth-616)

## Zdroj

Kategória:Televízne seriály USA
Kategória:Televízne seriály Disney+
Kategória:Televízne seriály Marvel Cinematic Universe
Kategória:Televízne seriály z roku 2022
Na jame

**Na jame** () je vrch v Nízkych Tatrách. Leží nad Pavčinou Lehotou, približne  južne od Liptovského Mikuláša. 

## Poloha
Nachádza sa na severe strednej časti Nízkych Tatier, v geomorfologickom podcelku Ďumbierske Tatry a časti Demänovské vrchy. Leží v Žilinskom kraji, v okrese Liptovský Mikuláš a zasahuje na katastrálne územie obcí Pavčina Lehota a Demänovská Dolina. Najbližšími sídlami sú severne ležiace Lazisko, Pavčina Lehota a Demänová, južne situovaná je Demänovská Dolina. Masív patrí do Národného parku Nízke Tatry.

## Opis
Vrch je súčasťou rázsochy, vybiehajúcej severovýchodným smerom zo Sinej (). Tá leží v hrebeni, ktorý vybieha severným smerom z Poľany () cez Bôr () a Havrany (). Východným smerom susedí Demänovská hora (), Kurence (), Magura () a Pusté (), južným Ostredok () a Siná, západným Uhlisko () a Sitieň () a severným Opálenisko () a Pálenica (). Masív patrí do povodia Váhu; západnú časť odvodňuje Lazištiansky potok do Palúdžanky, voda z východných svahov odteká do Demänovky. Vrcholom prechádza hranica Národnej prírodnej rezervácie Demänovská dolina, do ktorej patrí juhovýchodná časť masívu. Na vrchol nevedie značený turistický chodník.

### Výhľady
Vrchol pokrýva súvislý, miestami riedky lesný porast, ktorý umožňuje obmedzený rozhľad. Z lokalít s redšou vegetáciou je možné pozorovať okolité vrcholy Nízkych Tatier, no tiež Vysoké a Západné Tatry, Chočské vrchy, Oravskú Maguru a Beskydy, Veľkú a Malú Fatru.

## Prístup
Na vrchol nevedie značený turistický chodník a vzhľadom na stupeň ochrany je tak prístup naň nežiadúci. Žltá značka, vedúca od Demänovskej jaskyne slobody vedie na neďalekú Sinú.

## Referencie

## Pozri aj
* Demänovské vrchy
* Ďumbierske Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Demänovská Dolina
Kategória:Pavčina Lehota
Josef Strobach

**Josef Karl Strobach** ( * 23. december 1852 Verneřice  – † 11. máj 1905 Viedeň  ) bol rakúsky politik nemeckej národnosti pôvodom z Čiech, na prelome 19. a 20. storočia poslanec Ríšskej rady, krátko aj starosta Viedne .

## Biografia
Narodil sa ako nemanželský syn Márie Anny Strobachovej.  Od roku 1864 pracoval v kníhkupectve svojho strýka. V rokoch 1870–1871 bol zamestnaný na poštovom úrade v rodnom meste, potom ako kníhkupec na rôznych miestach. Od roku 1872 žil vo Viedni. V období rokov 1878-1893 bol podielnikom viedenskej kníhviazačskej firmy. Od roku 1883 pôsobil ako samostatný podnikateľ (publikovanie učebníc a učebných pomôcok). V roku 1888 získal domovské právo vo Viedni. S manželkou zdedil dom v štvrti Margareten. 

Bol aktívny verejne aj politicky. Už v 80. rokoch sa angažoval v kruhoch, z ktorých sa potom zrodila Kresťansko sociálna strana. Bol orientovaný antisemitsky.  V roku 1890 kandidoval za kresťansko sociálny prúd do krajinského snemu a vo voľbách do Ríšskej rady roku 1891 aj do Ríšskej rady, zatiaľ v oboch prípadoch neúspešne. Jeho kandidatúra bola iba formálna. V roku 1892 sa stal predsedom Spolku majiteľov domov vo V. viedenskom okrese a krátko potom aj 1. podpredsedom (neskôr aj čestným predsedom) Ústredného zväzu majiteľov domov vo Viedni. Zastával funkciu predsedu voličskej jednoty zjednotených kresťanov v V. okrese. Od roku 1893 až do svojej smrti zasadal vo Viedenskej obecnej rade, od roku 1895 bol aj mestským radným. Predseda kresťanských sociálov Karl Lueger vtedy opakovane nezískal potvrdenie vo funkcii viedenského starostu. Bolo preto zvolené náhradné riešenie, pri ktorom sa Strobach v máji 1896 sám stal viedenským starostom. Išlo o provizórny výkon funkcie a v marci 1897 zo starostovského postu odstúpil, aby uvoľnil cestu Luegerovi, ktorý bol konečne vo funkcii potvrdený cisárom. Až do svojej smrti potom Strobach pôsobil ako 1. námestník starostu. 

Od roku 1896 bol poslancom Dolnorakúskeho krajinského snemu a zároveň vykonával funkciu námestníka krajinského hajtmana.  V 90. rokoch 19. storočia sa zapojil aj do celoštátnej politiky. Vo voľbách do Ríšskej rady roku 1897 získal mandát za mestskú kúriu, obvod Viedeň, V. okres. Za ten istý obvod mandát obhájil aj vo voľbách do Ríšskej rady roku 1901.  Profesne bol k roku 1897 uvádzaný ako prvý námestník starostu Viedne. 

Pochovaný bol na Ústrednom viedenskom cintoríne .

## Referencie

## Pozri aj
* Zoznam starostov Viedne

## Zdroj

Kategória:Rakúski politici
Kategória:Primátori Viedne
Kategória:Sudetskí Nemci
Kategória:Pochovaní na Viedenskom ústrednom cintoríne
Kategória:Poslanci rakúskej Ríšskej rady
Kategória:Poslanci Dolnorakúskeho krajinského snemu
Ja som Groot

***Ja som Groot*** je americký animovaný televízny seriál, vytvorený na motívy komiksov od vydavateľstva Marvel Comics. Autorom seriálu, ktorý je súčasťou fiktívneho sveta Marvel Cinematic Universe, je Kirsten Leporeová.

V decembri 2020 štúdio Marvel Studios oznámilo, že vyvíja animovaný seriál Ja som Groot. V novembri 2021 bolo oznámené, že je seriál v produkcii. *Ja som Groot* obsahuje päť krátkych epizód, ktoré mali celosvetovú premiéru 10. augusta 2022 na Disney+. Druhá séria vyšla 6. septembra 2023.  *Ja som Groot* je súčasťou 4. fázy Marvel Cinematic Universe a Mnohovesmírnej ságy. 

## Obsadenie
* Vin Diesel ako Baby Groot
* Bradley Cooper ako Rocket
* James Gunn ako náramkové hodinky
## Dej
Každý krátky film sleduje Baby Groota, ako vyrastá v galaxii a vydáva sa na dobrodružstvá s novými a nezvyčajnými postavami, ktoré ho dostanú do problémov.

Tieto krátke príbehy sa odohrávajú po filme *[[Strážcovia Galaxie 2]]* (2017).

## Casting
V júni 2022 bolo potvrdené, že si Vin Diesel zopakuje svoju úlohu Baby Groota. Nasledujúci mesiac bolo odhalené, že Bradley Cooper si zopakuje svoju MCU rolu Rocketa. James Gunn potvrdil, že bude dabovať náramkové hodinky.

## Produkcia
Práce začali už v auguste 2021 a v novembri 2021 sa potvrdilo, že je seriál v produkcii. V apríli 2021 James Gunn potvrdil, že bude seriál animovaný. Režisérkou epizód seriálu je Kirsten Leporeová.

## Epizódy
##### 1. séria

##### 2. séria

## Referencie

## Externé odkazy
* https://www.csfd.sk/film/954338-i-am-groot/prehlad/
* https://www.imdb.com/title/tt13623148/
* https://www.marvel.com/tv-shows/i-am-groot/1
* https://marvelcinematicuniverse.fandom.com/wiki/I_Am_Groot

## Zdroj

Kategória:Televízne seriály USA
Kategória:Televízne seriály Disney+
Kategória:Televízne seriály Marvel Cinematic Universe
Kategória:Televízne seriály z roku 2022
Jatka

**Jatka** alebo **jatky** môže byť:
*bitúnok
*staršie: predajňa mäsa (zastarano aj rýb, vajec, prípadne iných potravín), pozri mäsiarstvo
*zastarano: trh na mäso, ryby, prípadne iné potraviny, pozri tržnica a mäso
*prenesene: hromadné vraždenie ľudí; krvavá bitka, krviprelievanie, istá smrť

**Jatka** môže byť nárečovo aj:
*rázporok na nohaviciach, pozri rázporok
*malá jata, pozri jata
*domec na náradie vo vinohrade

## Pozri aj
*Predné Jatky
*Zadné Jatky
*Prostredné Jatky
*Prešovské jatky

## Zdroje
* 
* 
* 
* jatka. In: Slowár Slowenskí Češko-Laťinsko-Ňemecko-Uherskí 
* ; 
* jatka. In: Česko-německý slovník Fr. Kotta http://kott.ujc.cas.cz/obrazek.php?soubor=01/01-0603.jpg&procento=25
Ján Štrba

Ing. **Ján Štrba** (* 3. jún 1952, Slovenský Grob) je slovenský fotograf.

## Životopis
Narodil sa v Slovenskom Grobe. Je absolventom Strednej priemyselnej školy elektrotechnickej v Bratislave.

S Paľom Borišom sa spoznal a spriatelil začiatkom 70. rokov 20. storočia, keď cestoval vlakom s veľkým cievkovým magnetofónom. V roku 1974 sa Štrba začal venovať fotografii. V rovnakom roku sa prvým koncertom, kde fotografoval, stal koncert skupiny Fermata v Trnave. V roku 1981 absolvoval inžinierske štúdium v odbore výrobné stroje a zariadenia na Strojníckej fakulty SVŠT v Bratislave. Od roku 1983 žije v Pezinku a väčšinu života pracoval ako technik Farmaceutickej fakulty Univerzity Komenského v Bratislave.

Publikoval dve monografie, *Taký vzdialený deň* (2002) a *Návrat (ne)strateného času* (2012), a fotopublikáciu *Pezinok 12082008*. Medzitým vyšlo niekoľko kníh s jeho fotografiami hudobníkov a koncertov, napr. atmosféry Koncertov mladosti na amfiteátri v Pezinku, ktoré boli súčasťou rôznych spomienkových výstav a knihy.

Spolu s Petrom Bittnerom je autorom knihy *Pezinok – Musictown* z roku 2021 a v roku 2024 sa spolu s Bittnerom a Borišom stal spoluautorom druhého vydania knihy *Pezinok – bigbeatown*.

Je ženatý a s manželkou Ľudmilou má syna Mateja.

## Ocenenia
* 2012: medaila so stužkou Za zásluhy o rozvoj mesta Pezinok

## Referencie

## Iné projekty

Kategória:Slovenskí fotografi
Kategória:Osobnosti zo Slovenského Grobu
Záhradný kanál

**Záhradný kanál** je kanál v Dolnom Zemplíne na území obcí Tibava, Ostrov, Porostov, Svätuš, Tašuľa, Bežovce v okrese Sobrance v Košickom kraji. Nachádza sa v geomorfologickom celku Východoslovenská rovina. Ústi do vodného toku Oľšinský kanál. Má dĺžku . Rád toku X.
## Začiatok
Začína sa v  na území obce Tibava v katastrálnom území *Tibava* v okrese Sobrance v Košickom kraji, v poľnohospodárskom extraviláne obce, v juhozápadnom cípe obecného územia, pri kanáli Veľké Revištia-Bežovce, južne od poľa *Nad Holubníkom*.
## Opis toku
Od začiatku tečie juhozápadným smerom poľnohospodárskym extravilánom obce Tibava, v  priteká na hranicu medzi obcami Tibava a Ostrov v smere juhozápadnom v poľnohospodárskom  extraviláne, v  opúšťa hranicu obcí a vteká na územie obce Ostrov, v  priteká na hranicu obcí Ostrov a Porostov a vteká na územie Porostova, zároveň podteká cestu z Porostova do Ostrova, v  preteká cez obecnú hranicu medzi Porostovom a obcou Svätuš a vteká na územie obce Svätuš, veľkým oblúkom obteká intravilán obce Svätuš, mení smer na juhovýchod, v južnej oblasti obce Svätuš v  vteká priamo na obecnú hranicu medzi obcou Svätuš a Tašuľou, sleduje priebeh obecnej hranice a vteká na obecnú hranicu medzi obcami Svätuš a Bežovce, mení smer na severozápad a pokračuje po obecnej hranici, v  opúšťa obecnú hranicu a vteká na územie Bežoviec, tečie juhozápadným smerom cez poľnohospodársky extravilán a v  ústi do Oľšinského kanála ako jeho pravostranný prítok. Vodný tok Oľšinský kanál ďalej ústi do vodného toku Okna. *Záhradný kanál* patrí do okresu Sobrance v Košickom kraji. Nachádza sa v geomorfologickom celku Východoslovenská rovina v geomorfologickom podcelku Sobranecká rovina. Nemá dôležitejšie prítoky.

## Pôvod názvu
Názov vodného toku *Záhradný kanál* má pôvod v apelatíve *záhrada/ záhrady* s významom *menšie ohraničené územie určené na pestovanie úžitkových a/alebo okrasných rastlín, spravidla umiestnené pri dome alebo skupine domov*. V obciach Porostov a Svätuš obmýva záhrady. Z podstatného mena *záhrada* rozšírením o formant *-ný* a kombináciou so všeobecným podstatným menom kanál s významom *umelý vodný tok, spravidla so spevnenými bokmi* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Záhradný kanál* ako súčasť veľmi početnej skupiny názvov v slovenskej toponymii, najmä hydronymii. 
Názov vodného kanála bol štandardizovaný v roku 1975.
V priestore slovenskej hydronymie vodných tokov hydronymum *Záhradný kanál* je jedinečným hydronymom (august 2022), ale máme vodné toky s podobnou motiváciou pomenovania a s podobným názvom: Záhradný potok a Záhradský potok.
## Referencie

 

Kategória:Vodné toky v okrese Sobrance 
Kategória:Umelé vodné toky na Slovensku 
Kategória:Vodné toky na Východoslovenskej rovine
Nemocnica Poprad

náhľad|Nemocnica Poprad
**Nemocnica Poprad, a.s.** je nemocnica na Baníckej ulici 803/28 v Poprade.

## Názov
Predchádzajúce názvy nemocnice boli:
* **Nemocnica s poliklinikou v Poprade**
* **Okresný ústav národného zdravia**

## Dejiny
Prvé zmienky o poskytovaní nemocničných služieb v meste spadajú do roku 1890. 10. decembra 1911 v Spišskej Sobote (od roku 1946 mestská časť Popradu) otvorená Nemocnica Tatra, ktorá po vzniku Česko-Slovenska prešla do vlastníctva Československého Červeného kríža, ktorý ju v období prvej republiky rozšíril nákladom 1,5 mil. Kč. Po druhej svetovej vojne nemocnica pripadla štátu. V druhej polovici 60. rokov sa začala výstavba novej nemocnice s poliklinikou. Nová poliklinika spustila prevádzku v roku 1971 a v roku 1974 bola otvorená nová nemocnica.

1. júla 1991 prešla nemocnica do správy štátnej rozpočtovej organizácie s právnou subjektivitou, ktorú zriadilo Ministerstvo zdravotníctva SR. 1. januára 1992 došlo k zmene právnej formy na štátnu príspevkovú organizáciu, ktorej rozhodujúci spôsob financovania je od 1. januára 1993 zo zdravotného poistenia od zdravotných poisťovní. V zmysle platnej typizácie nemocníc z roku 1996 bola nemocnica zaradená medzi nemocnice II. typu s okresnou pôsobnosťou, no s účinnosťou od 1. septembra 2002 ju ministerstvo zdravotníctva preklasifikovalo na nemocnicu III. typu.

## Zdroje
* https://www.registeruz.sk/cruz-public/domain/financialreport/attachment/3458246
* https://www.poprad.eu/download_file_f.php?id=26612 

Kategória:Poprad
Kategória:Nemocnice na Slovensku
She-Hulk: Neuveriteľná právnička

***She-Hulk: Neuveriteľná právnička*** je americký televízny seriál, natočený na motívy superhrdinských komiksov od vydavateľstva Marvel Comics. Autorom seriálu, ktorý je súčasťou fiktívneho sveta Marvel Cinematic Universe, je Jessica Gaová.

Objednávku seriálu oznámili spoločnosti The Walt Disney Company a Marvel Studios v auguste 2019. V septembri 2020 bola do hlavnej úlohy obsadená Tatiana Maslanyová. Natáčanie seriálu sa začalo v apríli 2021 a skončilo sa v auguste 2021. Seriál bol uvedený na streamovacej platforme Disney+ 18. augusta 2022 a obsahuje deväť 30-minútových epizód.  Seriál *She-Hulk: Neuveriteľná právnička* je v poradí ôsmym seriálom v MCU a je súčasťou 4. fázy Marvel Cinematic Universe a Mnohovesmírnej ságy.

## Obsadenie
* Tatiana Maslanyová ako Jennifer Waltersová / She-Hulk, právnička
* Mark Ruffalo ako Bruce Banner / Profesor Hulk, bratranec Jennifer Waltersovej
* Jameela Jamilová ako Mary MacPherran / Titania, rivalka She-Hulk
* Ginger Gonzagaová ako Nikki Ramosová, najlepšia kamarátka Waltersovej
* Josh Segarra ako Augustus "Pug" Pugliese, spolupracovník Waltersovej
* Tim Roth ako Emil Blonsky / Abomination, z filmu Neuveriteľný Hulk (2008)
* Renée Elise Goldsberryová ako Mallory Booková, právnička, ktorá pracuje v rovnakej advokátskej kancelárii ako Waltersová
* Benedict Wong ako Wong, najvyšší čarodejník
* Charlie Cox ako Matt Murdock / Daredevil, právnik z Hell's Kitchen a superhrdina
* Jon Bass ako Todd Phelps / HulkKing
* Griffin Matthews ako Luke Jacobson, dizajnér a tvorca oblekov pre superhrdinov
* Mark Linn-Baker ako Morris Walters, Waltersovej otec.
* Tess Malis Kincaid ako Elaine Walters, Waltersovej mama
* David Pasquesi ako Craig Hollis / Mr. Immortal, nesmrteľný superčlovek
* Brandon Stanley ako Eugene Patilio / Leap-Frog
* Rhys Coiro ako Donny Blaze, falošný čarodejník

Nick Gomez a Justin Eaton sa objavili ako záporáci Wrecker a Thunderball zo zoskupenia "Wrecking Crew". Ďalej sa v úlohách bývalých záporákov objavili: Nate Hurd ako William Taurens / Man-Bull, Joseph Castillo-Midyett ako Alejandro Montoya / El Águila, Jordan Aaron Ford ako Alexander Gentry / Porcupine a Terrence Clowe ako Muzzafar Lambert / Saracen. Patti Harrison si zahrala Waltersovej dávnu kamarátku a Megan Thee Stallion si zahrala samú seba.

## Dej
Jennifer Waltersová má komplikovaný život ako slobodná tridsaťročná právnička, ktorá sa po transfúzii krvi od svojho bratranca Brucea Bannera stane 6-metrovou zelenou superhrdinkou She-Hulk.

Dej seriálu sa odohráva po seriáli Ms. Marvel.

## Natáčanie
Natáčanie sa začalo 10. apríla 2021 v Los Angeles a 12. apríla 2021 v štúdiu Trilith Studios v Atlante. Seriál bol natočený pod pracovnými názvami *Libra* a *Clover*. Filmovanie bolo dokončené do prvej polovice augusta 2021.

## Epizódy

## Referencie

## Externé odkazy
* 
* 
* She-Hulk: Attorney at Law – marvel.com

## Zdroj

Kategória:Televízne seriály USA
Kategória:Televízne seriály Disney+
Kategória:Televízne seriály Marvel Cinematic Universe
Kategória:Televízne seriály z roku 2022
Spider-Man: Bez domova

***Spider-Man: Bez domova*** (v anglickom origináli ***Spider-Man: No Way Home***) je americký akčný film z roku 2021 od režiséra Jona Wattsa, natočený na motívy komiksov od vydavateľstva Marvel Comics o superhrdinovi Spider-Manovi. Jedná sa o 27. film filmovej série Marvel Cinematic Universe.

Film priamo nadväzuje na predchádzajúci film Spider-Man: Ďaleko od domova. Natáčanie začalo v októbri 2020. Dátum premiéry v amerických kinách bol pôvodne stanovený na 16. júl 2021, ale z dôvodu prebiehajúcej pandémie covidu-19 bola premiéra posunutá najskôr na 5. november 2021 ale nakoniec až na 17. december 2021. Na Slovensku mal film z dôvodu zavedených opatrení proti ochoreniu COVID-19  premiéru až 20. januára 2022. 

## Obsadenie
* Tom Holland ako Peter Parker / Spider-Man / Peter 1
* Tobey Maguire ako Peter Parker / Spider-Man / Peter 2 z filmovej trilógie od Sama Raimiho
* Andrew Garfield ako Peter Parker / Spider-Man / Peter 3 z filmovej série Amazing Spider-Man
* Benedict Cumberbatch ako Stephen Strange / Doctor Strange 
* Jon Favreau ako Harold „Happy“ Hogan
* Zendaya ako Michelle „MJ“ Jones-Watsonová
* Jacob Batalon ako Ned Leeds
* Marisa Tomei ako May Parkerová
* Jamie Foxx ako Max Dillon / Electro
* Willem Dafoe ako Norman Osborn / Green Goblin 
* Alfred Molina ako Dr. Otto Octavius / Doctor Octopus
* Rhys Ifans ako Dr. Curt Connors / Lizard 
* Thomas Haden Church ako Flint Marko / Sandman
* Benedict Wong ako Wong 
* J.K. Simmons ako J. Jonah Jameson
* J. B. Smoove ako profesor Julius Dell
* Martin Starr ako profesor Roger Harrington
* Hannibal Buress ako učiteľ Coach Wilson
* Tony Revolori ako Flash Thompson
* Angourie Rice ako Betty Brantová
V ďalších úlohach sa predstavili: Paula Newsome ako Administrátorka z MIT, v cameo úlohe sa objavil Charlie Cox ako Matt Murdock / Daredevil a v medzititulkovej scéne sa objavil Tom Hardy ako Eddie Brock / Venom.

## Externé odkazy
* 
* 
* Spider-Man: No Way Home – Marvel Wiki
* Spider-Man: No Way Home – Marvel Cinematic Universe Wiki

## Zdroj

Kategória:Filmy USA
Kategória:Akčné filmy USA
Kategória:Sci-fi akčné filmy USA
Kategória:Filmy Columbia Pictures
Kategória:Filmy Marvel Cinematic Universe
Kategória:Filmy z 2021
Kategória:Filmy podľa názvu
Riverdale

**Riverdale** môže byť:
* v Kanade
** obec v Manitobe, pozri Riverdale Municipality
** časť mesta v Edmontone, pozri Riverdale (Edmonton)
** časť mesta v Toronte, pozri Riverdale (Toronto)
** časť mesta vo Whitehorse, pozri Riverdale (Whitehorse)
* v USA
** časť mesta v Little Rock, pozri Riverdale (Little Rock)
** mesto v Georgii, pozri Riverdale (Georgia)
** časť mesta v Chicagu, pozri Riverdale (Chicago)
** obec v Illinois, pozri Riverdale (Illinois)
** mesto v Iowe, pozri Riverdale (Iowa)
** miesto v Marylande, pozri Riverdale (Maryland)
** obec v Nebraske, pozri Riverdale (Nebraska)
** obec v New Jersey, pozri Riverdale (New Jersey)
** časť Bronxu, pozri Riverdale (Bronx)
** mesto v Severnej Dakote, pozri Riverdale (Severná Dakota)
** mesto v Utahu, pozri Riverdale (Utah)
* na Novom Zélande
** miesto na Novom Zélande, pozri Riverdale (Nový Zéland)

* kultúre
** fiktívne mesto kde sa odohráva komiks *Archie*
*** americký seriál založený na tomto komikse, pozri Riverdale (seriál z roku 2017)
** kanadský seriál, pozri Riverdale (seriál z roku 1997)

## Pozri aj
* Riverside
Letné olympijské hry 2024

**Letné olympijské hry 2024** (), alebo **Paríž 2024**, boli letné olympijské hry, ktoré sa konali od 26. júla (dátum otváracieho ceremoniálu) do 11. augusta 2024 vo Francúzsku, pričom niektoré súťaže začali už 24. júla. Paríž bol hlavným hostiteľským mestom, avšak podujatia sa konali v ďalších 16 mestách po celom metropolitnom Francúzsku. Súťaž štátov vyhrali Spojené štáty americké.

13. septembra 2017 získal Paríž právo zorganizovať hry na 131. zasadnutí medzinárodného olympijského výboru v Lime v Peru. Na týchto olympijských hrách debutoval breakdance ako olympijský šport. Očakávané náklady na usporiadanie olympiády v roku 2024 boli 9 miliárd EUR.

## Kandidátske mestá a hlasovanie
Mestá, ktoré chceli hostiť Letné olympijské hry 2024, museli do 15. septembra 2015 podať kandidatúru. Kandidatúru podali Paríž, Boston, Budapešť, Hamburg a Rím.

Miestna verejná mienka o organizovaní hier v Bostone bola rozličná; prieskum z marca 2015 ukázal, že 52 % obyvateľov Bostonu bolo proti ich hosteniu. 27. júla 2015 Olympijský výbor Spojených štátov odmietol svoju ponuku na organizovanie olympijských hier v Bostone s odvolaním sa na nedostatok verejnej podpory a neistoty v ponuke. Na ďalší deň sa Olympijský výbor Spojených štátov obrátil na Los Angeles s otázkou ich vstupu ako náhradného uchádzača o Letnú olympiádu 2024 po tom, čo Boston svoju ponuku stiahol. 1. septembra 2015 hlasovala Rada mesta LA pomerom 15:0, aby podporila kandidatúru na organizovanie hier.

29. novembra 2015 sa konalo v Hamburgu referendum, v ktorom 51,6 % občanov hlasovalo proti kandidatúre na organizovanie olympijských hier. 21. septembra 2016 stiahol Rím kandidatúru po tom, čo nedostal politické záruky od predstaviteľov štátu. 22. februára 2017 Budapešť svoju kandidatúru stiahla po tom, čo petícia proti nej zhromaždila viac podpisov, než je nevyhnutné pre referendum.

Po týchto odstúpeniach miest sa MOV zišiel v Lausanne, aby diskutoval o kandidatúrach na letné olympiády v rokoch 2024 a 2028. Paríž, ktorý bol považovaný za preferovaného usporiadateľa olympijských hier v roku 2024, bol zvolený ako usporiadateľské mesto 13. septembra 2017 na 131. zasadnutí MOV v Lime v Peru.

### Hlasovanie

## Športy
Na hrách prebiehali súťaže v 32 športových odvetviach. Novým športom v programe olympijských hier sa stal breakdance, naopak oproti minulým hrám sa nekonali súťaže v bejzbale, softballe a karate.

### Kalendár súťaží

## Referencie


2024
Kategória:Športové podujatia v Paríži
Kategória:2024 vo Francúzsku
Jindřich Nentwich

**Jindřich Nentwich** (* 27. december 1875, Slavíkov† ?) bol český pedagóg a sociálnodemokratický politik pôsobiaci na Slovensku v období medzivojnového Česko-Slovenska.

## Životopis
Patril k množstvu českých učiteľov, úradníkov a inteligencie, ktorí po vzniku spoločného štátu v roku 1918 prišli na územie Slovenska, aby zaujali uprázdnené miesta po zmaďarizovanej verejnej správe. Jindřich Nentwich sa presťahoval na východ Slovenska, kde sa venoval svojmu učiteľskému povolaniu. Stal sa riaditeľom chlapčenskej  meštianskej školy v Košiciach.

Politicky sa aktivizoval v Československej sociálnodemokratickej strane robotníckej. V dvadsiatych rokoch 20. storočia pôsobil ako poslanec zastupiteľstva Košickej župy. V parlamentných voľbách v roku 1925 sa za túto stranu uchádzal o post poslanca Národného zhromaždenia. Istý čas pôsobil aj ako poslanec mestského zastupiteľstva Košíc. V parlamentných voľbách v roku 1929 bol zvolený za senátora Národného zhromaždenia v rámci X. volebného kraja (Prešov). V senáte zasadal v kultúrnom výbore. Senátorský mandát obhájil aj v parlamentných voľbách v roku 1935. Aj v tomto volebnom období zasadal v kultúrnom výbore senátu.

Jeho politickú kariéru predčasne ukončila napätá vnútropolitická situácia po roku 1938. Ľavicové strany (vrátane ČSSD) neboli v rámci rokovaní HSĽS o autonómii Slovenska pripustené k rokovaniam. Dostávali sa do izolácie a nakoniec boli rozpustené. Ešte predtým, v decembri 1938, Nentwich spolu so svojimi kolegami A. Milotom, J. Pociskom a F. Zimákom vstúpili do spoločného senátorského klubu Národnej strany práce, do ktorej sa združili bývalí ľavicoví (nekomunistickí) politici. V dôsledku rozpustenia sociálnej demokracie na Slovensku bol 25. januára 1939 zbavený senátorského mandátu. 

## Referencie

Kategória:Narodenia v 1875
Kategória:Českí politici
Kategória:Českí pedagógovia
Kategória:Slovenskí komunálni politici
Kategória:Politici ČSSD
Kategória:Senátori Národného zhromaždenia (Česko-Slovensko, 1920 – 1939)
Stibán

náhľad|Paličkový model

**Stibán** (SbH3) alebo **antimónovodík**, starší názov **stibín**, je binárna zlúčenina antimónu s vodíkom. Za normálnych podmienok je to bezfarebný plyn z prenikavým oderom, trochu pripomínajúcí sulfán (sírovodík). Vo vode je prakticky nerozpustný. Ochladzovaním sa mení na bezfarebnú kvapalinu a ďalej potom na bielu kryštalickú látku, kryštalujúcu v ortombickej sústave. Molekula stibánu má tvar trojbokého ihlanu, s atómom antimónu na vrchole a s vodíkovými atómami v rohoch podstavy tvaru rovnostranného trojuholníka.

## Príprava
Stibán sa pripravuje redukciou zlúčenín trojmocného antimónu vodíkom v stave vzniku, napr.:

: SbCl3 + 6 H → SbH3 + 3 HCl

Takisto ho možno pripraviť rozkladom antimonidu zinočnatého alebo horečnatého pôsobením kyseliny chlorovodíkovej:

: Sb2Zn3 + 6 HCl → 2 SbH3 + 3 ZnCl2
: Sb2Mg3 + 6 HCl → 2 SbH3 + 3 MgCl2

## Chemické reakcie
Stibán je nestabilný, pomaly sa rozkladá na prvky už za laboratórnej teploty:

: 2 SbH3 → 2 Sb + 3 H2

Pri 200 °C je rozklad veľmi rýchly, dekompozícia je autokatalytická a môže byť až explozívna.

Ľahko sa oxiduje na oxid antimonitý a vodu, zapálený horí modrozelenavým plameňom:

: 2 SbH3 + 3 O2 → Sb2O3 + 3 H2O

## Organické deriváty
Stibán je základom organoantimonitých zlúčenín. Najjednoduchšími sú metylstibán CH3SbH2, dimetylstibán (CH3)2SbH a trimetylstibán (CH3)3Sb. Nemajú však väčší význam.

Stibán sa používa v elektrotechnickom priemysle pri výrobe mikroelektronických súčiastok na nanášanie stopových množstiev antimónu pomocou chemickej depozície z plynnej fázy.

## Bezpečnosť
Stibán je horľavý plyn, ktorý môže explodovať v zmesi so vzduchom. Je vysoko toxický.

## Referencie

## Literatúra
* 

## Pozri aj
* amoniak
* arzán
* bizmután
* fosfán
* trifenylstibán

## Iné projekty

## Zdroj

Kategória:Zlúčeniny antimónu
Kategória:Hydridy
Juraj Krúpa

PhDr. **Juraj Krúpa** (* 28. december 1976, Bratislava) je slovenský bezpečnostný analytik a súčasný  poslanec Národnej rady SR. 

## Život
V roku 2001 absolvoval magisterský program v odbore *Medzinárodné vzťahy a diplomacia* na Fakulte politických vied a medzinárodných vzťahov Univerzity Mateja Bela v Banskej Bystrici. Pracoval na Ministerstve obrany, v rokoch 2013 až 2016 pracoval pri Stálej delegácii Slovenska pri NATO. V rokoch 2016 až 2019 pracoval ako riaditeľ programu Bezpečnosť a obrana v Slovenskom inštitúte pre bezpečnostnú politiku.

## Politické pôsobenie
V parlamentných voľbách v roku 2020 kandidoval za OĽaNO. Nebol však členom strany. V parlamente bol predseda Výboru NR SR pre obranu a bezpečnosť, členom Osobitného kontrolného výboru NR SR na kontrolu činnosti Vojenského spravodajstva a člen Stálej delegácie NR SR v Parlamentnom zhromaždení NATO.

Koncom júna 2022 sa zdržal hlasovania o balíčku pre rodinu v hodnote 1 miliardy eur navrhovanom ministrom financií Igorom Matovičom (OĽaNO), nepodporil tak prelomenie veta prezidentky Zuzany Čaputovej. Ako jediný sa z poslancov OĽaNO zdržal Krúpa, čím sa dostal do pozornosti predsedu SaS Richarda Sulíka.

28. júla 2022 Krúpa oznámil odchod z parlamentného klubu OĽaNO. O deň neskôr oznámil svoj prechod do klubu SaS. O svojom prechode povedal: „Kandidoval som za protikorupčné hnutie a zistil som, že som sa ocitol v ultrakonzervatívnom hnutí, ktoré bojuje proti liberalizmu.“ „Za červenú čiaru označil úvahy o pripustení možnosti vytvorenia menšinovej vlády s podporou "rôznych kriminálnikov, extrémistov a fašistov" počas koaličnej krízy.“ Republiková rada SaS Krúpu schválila za tímlídra pre obranu, Krúpa do strany zatiaľ nevstúpil.

Vo voľbách do Národnej rady Slovenskej republiky 2023 bol zvolený za poslanca za stranu Sas, ako náhradník Juraja Drobu. 

## Referencie

## Iné projekty

## Externé odkazy
* Profil na stránke NR SR

Kategória:Osobnosti z Bratislavy
Kategória:Absolventi Fakulty politických vied a medzinárodných vzťahov Univerzity Mateja Bela v Banskej Bystrici
Kategória:Politici OĽaNO
Kategória:Politici SaS
Kategória:Poslanci NR SR (2020 – 2023)
Karl Kreibich

**Karl Kreibich** (* 21. august 1867, Bratislava - † 26. február 1949) bol významný bratislavský remeselník, verejný činiteľ a menšinový politik nemeckej národnosti na území Slovenska v prvej polovici 20. storočia. 

Pochádzal zo starej nemeckej rodiny. V rodnom meste sa vyučil drevárstvu a tesárstvu, neskôr študoval vo Viedni a v Mníchove. Vypracoval sa na uznávaného a rešpektovaného odborníka. Od roku 1896 bol stálym dodávateľom bývalých cisárskych a kráľovských dvorov, ako aj bratislavskej arcivojvodskej rodiny. Mnoho rokov bol významným predstaviteľom Rímskokatolíckej obce v Bratislave a predsedom Priemyselného spolku a Jednoty stolárov. Činným bol v rade dobročinných a obecných spolkov. Po vzniku Česko - Slovenska sa podobne ako mnoho iných Nemcov na Slovensku aktivizoval v maďarskej Krajinskej kresťansko - socialistickej strane. V parlamentných voľbách v roku 1925 za ňu aj kandidoval do senátu Národného zhromaždenia. Rezignáciou senátora Lajosa Francisciho v lete 1929 sa mal stať senátorom práve Kreibich, avšak v dôsledku rozpustenia parlamentu a vypísania nových volieb k nástupu do funkcie fakticky neprišlo. V parlamentných voľbách v roku 1929 opäť kandidoval do senátu. Tentokrát sa senátorom stal, ale až dodatočne vo februári 1933, keď bol do hornej komory Národného zhromaždenia povolaný po smrti senátora Rudolfa Böhma. V senáte zasadal v národohospodárskom výbore.

## Referencie

Kategória:Slovenskí politici
Kategória:Slovenskí remeselníci
Kategória:Osobnosti z Bratislavy
Kategória:Senátori Národného zhromaždenia (Česko-Slovensko, 1920 – 1939)
Kategória:Slovenské osobnosti nemeckého pôvodu
Kategória:Politici Krajinskej kresťansko-socialistickej strany
Peter Farnbauer

**Peter Farnbauer** (*14. február 1959, Komárno, Česko-Slovensko) je slovenský hudobník, multinštrumentalista, skladateľ, nahrávací technik a hudobný aranžér. Známy je ako člen viacerých hudobných zoskupení. Okrem iných hral v skupine Demikát, Metalinda, v sprievodnej kapele Indigo Petra Nagya, spolupracoval so skupinou Twiins, či nahrával albumy dvojice Noga & Skrúcaný. Od roku 1990 je stabilným členom skupiny Elán.

## Diskografia
Výber niektorých albumv:
;So skupinou Elán
* 1991 *[[Netvor z čiernej hviezdy Q7A]]*
* 1994 *[[Hodina angličtiny]]*
* 1997 *[[Hodina pravdy (album)|Hodina pravdy]]*
* 2002 *[[Elán 3000]]*
* 2003 *[[Tretie oko (album)|Tretie oko]]*
* 2010 *[[Anjelska daň]]*
* 2014 *[[Živých nás nedostanú]]*
* 2019 *[[Najvyšší čas (2019)|Najvyšší čas]]*
;Skupina Indigo, Peter Nagy
* 1989 *[[Šachy robia človeka]]*
* 1990 *[[Finta (album)]]*
* 1990 *[[Hrajme sa na Petra]]*
* 1991 *[[Jamaica Rum]]*
* 1992 *[[Peter Nagy & deti]]*
* 1993 *[[Revolver & muzika]]*
* 1996 *[[008]]*
* 1996 *[[99 watt]]*
* 1996 *[[Peter Nagy a deti 2]]*
* 1999 *[[Peter Nagy a deti 3]]*
;Michaela Pašteková
* 1994 *[[Sprayer – Frayer]]*
* 1996 *[[Hey Pepe!]]*
* 1998 *[[16 (album)|16]]*
* 2000 *[[Michaela – hity]]*
;Martin Madej
* 1998 *[[Martin Madej (album)|Martin Madej]]*
;Metalinda
* 1992 *[[Svetlo na druhom brehu]]*
* 1994 *[[Láska holých prenáša]]*
;Robo Grigorov
* 2008 *[[Complete Of]]*
* 2014 *[[Dych (Robo Grigorov)|Dych]]*
;Noga & Skrúcaný
* 1992 *[[Keby som bol detským kráľom]]*
* 1997 *[[No problem!]]*
* 1997 *[[Hra na telo (album)|Hra na telo]]* (Miro Noga)
* 1998 *[[Keď nejde o život...]]* (Štefan Skrúcaný)
* 1999 *[[Noskrudamus]]*
* 2002 *[[Život je karneval]]*
;Gladiator
* 2006 *[[Mesto (album)|Mesto]]*

## Referencie

Kategória:Slovenskí hudobníci
Kategória:Slovenskí skladatelia modernej hudby
Kategória:Multiinštrumentalisti
Kategória:Elán (skupina)
Kategória:Osobnosti z Komárna
Sitieň

**Sitieň** () je vrch v Nízkych Tatrách. Leží nad Laziskom, približne  juhozápadne od Liptovského Mikuláša. 

## Poloha
Nachádza sa na severe strednej časti Nízkych Tatier, v geomorfologickom podcelku Ďumbierske Tatry a časti Demänovské vrchy. Leží v Žilinskom kraji, v okrese Liptovský Mikuláš a zasahuje na katastrálne územie obcí Pavčina Lehota a Lazisko. Najbližšími sídlami sú severne ležiace obce Dúbrava, Lazisko a Pavčina Lehota, juhovýchodne situovaná je Demänovská Dolina. Masív patrí do Národného parku Nízke Tatry.

## Opis
Vrch je súčasťou rázsochy, vybiehajúcej severozápadným smerom zo Sinej (). Tá leží v hrebeni, ktorý vybieha severným smerom z Poľany () cez Bôr () a Havrany (). Východným smerom susedí Pálenica (), Opálenisko () a Na jame (), južným leží Siná, Bôr, Jaloviarka () a Uhlisko (), západným Dechtárska hora () a Hláčovo (). Masív patrí do povodia Váhu, kde vodu odvádzajú prítoky Palúdžanky. Na vrchol nevedie značený turistický chodník.

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať okolité vrcholy Nízkych Tatier, no ojedinele tiež Vysoké a Západné Tatry, Chočské vrchy, Oravskú Maguru a Beskydy, Veľkú a Malú Fatru.

## Prístup
Na vrchol nevedie značený turistický chodník a najbližší  žlto značený, vedúci od Demänovskej jaskyne slobody, končí na neďalekej Sinej.

## Referencie

## Pozri aj
* Demänovské vrchy
* Ďumbierske Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Lazisko
Kategória:Pavčina Lehota
Budova Centra voľného času (Pezinok)

**Budova Centra voľného času** (v minulosti *Okresný dom pionierov a mládeže*, *Dom detí a mládeže*, *EPIcentrum – Centrum voľného času*; skrátene **budova CVČ**) je historická stavba nachádzajúca sa v Zámockom parku na Mladoboleslavskej ulici 3 v Pezinku. Vznikla v máji 1959 a je postavená v štýle ľudovej architektúry. Počas svojej existencie prešla viacerými zmenami a v roku 2018 bolo zrekonštruovaný jej krov a strecha.

Centrum ponúka aktivity pre deti, mládež i dospelých.

## Referencie

Kategória:Stavby v Pezinku
Atlas klub

**Atlas klub** (**Pezinok**) (iné názvy: **Klub Atlas Sládkovičova**, **Atlas-klub**; predtým *Espresso*, *Klub mladých*) bol mládežnícky klub nachádzajúci sa na prízemí juhozápadnej časti budovy mestského kúpaliska v Pezinku.

## História
Pôvodné Espresso, prezývané „Píčbar“, fungujúce v 60. rokoch 20. storočia bolo miestom, kde sa konávali posedenia pri hudbe, fonotéky, posedenia pri bublinkách atď. Zaniklo v roku 1969 a neskôr budova pripadla Socialistickému zväzu mládeže, ktorý tu začiatkom 70. rokov zriadil Klub mladých.

V roku 1973 pod hlavičkou SZM vznikol Atlas klub. Priestory prešli rekonštrukciou, pribudli toalety. Úzka a taktiež dlhá koncertná sála klubu mala kapacitu asi 50 ľudí, nachádzal sa tu bar, stoly so stoličkami pri stĺpoch a tanečný parket. Prezentovala sa tu poézia, próza, divadlo, fotografie, výtvarné umenie a najmä hudba.

Prvý koncert v Atlas klube sa konal už v roku 1975. Klub bol pre hudobníkov skúšobňou i koncertnou sálou, umelecké diela tu vystavovali socialistickým režimom zakázaní umelci, každoročne sa tu konal karneval a nachádzala sa tu vývesná skrinka s nadchádzajúcimi podujatiami. Vznikol tu aj nápad zorganizovať festival Koncert mladosti na pezinskom amfiteátri.

Predsedom Atlas klubu bol Pepo Šimurda, neskôr Marián Ištvánfi. Koncom 70. rokov sa stal predsedom Ludek Štědronský a neskôr Vladimír „Jimmi“ Švarc. V 80. rokoch ho nahradil posledný predseda Vladimír „Vlado“ Raždík. Počas Raždíkovho vedenia Atlas klub slúžil najmä na diskotéky regionálnych diskdžokejov, ako napr. Ladislav „Laco“ Gavorník, Milan Ides a Dušan Dobrovoda. Vstupné na diskotéky stálo 2 Kčs a konali sa od 20. hodiny do 22. alebo 23. hodiny. Neskôr sálu vyprázdnili príslušníci Verejnej bezpečnosti. Nápojmi, ktoré vtedajšia mládež s obľubou pila v klube, boli víno, Pepsi Cola a Mirinda. Okrem povinného zúčastnenia sa každoročných osláv Sviatku práce na pódiu pri Hoteli Grand na Leningradskom námestí sa klub politicky vôbec neangažoval.

Začiatkom 90. rokov bol spolu s kúpaliskom zatvorený a po tom, ako v roku 1996 kúpalisko prepadlo štátu, bolo zbúrané. Budova, kde sa klub nachádzal, bola zbúraná až medzi rokmi 2006 a 2008.

## Referencie

## Zdroje
* 
* 
* 

Kategória:Stavby v Pezinku
Kategória:Mládežnícke organizácie totalitných režimov
Klobušice

**Klobušice** sú mestská časť Ilavy. Pôvodne samostatná obec pripojená k Ilave v roku 1969. Začiatkom 70. rokov tu žilo približne 800 obyvateľov. Mestská časť leží 1,10 km juhozápadne od centra Ilavy. Prvá písomná zmienka o obci je z roku z roku 1229 . 
náhľad|Kaštiel v Klobušiciach

## Klasicistický kaštiel v Klobušiciach
Klasicistický kaštieľ (zámok) v Klobušiciach bol postavený v r. 1840. Pri ňom bol založený anglický park s oranžériou. V r. 1930 bol zámok upravený a jeho poslední majitelia boli Šipekyovci. V rokoch 1959-1960 bol zámok znovu upravený. Potom v ňom sídlilo múzeum obchodu. Dnes je v súkromnom vlastníctve.

## Názvy
* 1229 Clobuchicz  
* 1262 Clobucha
* 1366 Kolbucha
* 1379 Klubuchan
* 1422 Klobucicz
* 1863 Klobucsic
* 1873–1913 Klobusic
* 1920–1971 Klobušice 
Po roku 1808 boli zlúčené obce Panské Klobušice a Zemianske Klobušice do obce Klobušice  .
* Panské Klobušice
** 1773 Klobussicz, Klobuczicze
** 1786 Klobuschicz
** 1808 Urasági-Klobusicz, Panské Klobussice
* Zemianske Klobušice
** 1773 Klobussicz, Klobuczicze
** 1786 Klobuschicz
** 1808 Nemes-Klobusicz, Zemanské Klobussice 

## Pamiatky
V obci sa nachádza kaštieľ z prvej polovice 19. storočia. Bol postavený v rokoch 1836 - 1840 . Pri kaštieli bol vytvorený anglický park a oranžéria, ktorá neskoršie zanikla. Pri parku sa nachádza malá kaplnka. Nachádzalo sa tu múzeum obchodu, ktoré sa neskôr presťahovalo do Bratislavy.

Na cintoríne sa nachádza secesná hrobka (mauzóleum) Gabriela Baroša.

## Referencie

## Externé odkazy
* Kaštieľ v Klobušiciach, mesto Ilava
* Gabriel Baroš, mesto Ilava

Kategória:Ilava
Kategória:Slovenské obce zaniknuté zlúčením
Karol Rosmány

Ing. arch. **Karol Rosmány** (* 24. november 1937, Bratislava – † 30. júl 2022) bol slovenský architekt, grafický dizajnér, typograf a ilustrátor.

## Životopis
V roku 1962 vyštudoval architektúru na Slovenskej vysokej škole technickej v Bratislave. Jeho učiteľom bol Emil Belluš. Následne pracoval ako architekt v Projektovom ústave obchodu v Bratislave. Od roku 1967 pôsobil ako grafický dizajnér na voľnej nohe. Pre vydavateľstvá Tatran, Smena, Slovenský spisovateľ, Mladé letá, Pallas, Pravda, Práca, Veda či Slovenské pedagogické nakladateľstvo sa graficky podieľal na viac než tisícke kníh.

Vytvoril logo VPN a neskôr s kolegom Janom Meisnerom vytvorili „celý vizuálny štýl kampane [VPN], grafické úpravy propagačných materiálov a novín *Verejnosť*“.

V roku 2020 získal Národnú cenu za dizajn.

Zomrel koncom júla 2022.

## Referencie

## Externé odkazy
* 
* Diela Karola Rosmányho v súbornom katalógu Slovenskej národnej knižnice
* Karol Rosmány  – profil na webe *100 rokov dizajnu* Slovenského centra dizajnu

Kategória:Slovenskí architekti
Kategória:Slovenskí grafickí dizajnéri
Kategória:Slovenskí ilustrátori
Kategória:Absolventi Fakulty architektúry Slovenskej technickej univerzity v Bratislave
Kategória:Osobnosti z Bratislavy
Uridíndifosfátglukóza

**Uridíndifosfátglukóza** alebo **UDP-glukóza** je nukleotidsacharid. Účastní sa metabolických reakcií, kde sa prenáša glykozyl. Skladá sa z bázy uracilu, sacharidu ribózy a dvoch fosfátových skupín, na ktoré je naviazaná molekula glukózy.

## Funkcia
UDP-glukóza sa účastní metabolizmu nukleotidsacharidov ako aktivovaná forma glukózy, ktorá je substrátom pre glykozyltransferázy. Ako stubstrát umožňuje napríklad syntézu:

* glykogénu u cicavcov,
* trehalózy v kvasinkách,
* sacharózy a celulózy u rastlín.

Takisto vystupuje v Leloirovej dráhe, ktorou umožňuje spracovanie galaktózy.

UDP-glukóza môže byť použitá pri syntéze lipopolysacharidov a glykosfingolipidov. Takisto sa môže premeniť na UDP-glukuronát, ktorý má široké biosyntetické použitie.

## Referencie

## Pozri aj
* nukleotid
* ADP-glukóza
* TDP-glukóza

## Zdroj

Kategória:Nukleotidy
Kategória:Monosacharidy
Kategória:Kofaktory